Hiniusang Emiratong Arabo

Ang Hiniusang Emiratong Arabo (Iningles: United Arab Emirates, Arabiko:  الإمارات العربية المتحدة , o Al-Imārāt al-ʿArabiyyah al-Muttaḥidah, minubo: UAE, Emiratos, o HEA) usa ka nasod sa Tunga-tungang Sidlakan nga makit-an sa habagatang-sidlakan sa Peninsulang Arabo sa rehiyon sa Habagatang-kasadpang Asya sa Golpong Persiano. Kini adunay pito ka emirato: Abu Dhabi, Ajmān, Dubai, Fujairah, Ras al-Khaimah, Sharjah, ug Umm al-Quwain. Sa wa pa ang 1971, kini nailhan nga Trucial States o Trucial Oman, base sa nahitabong truce niadtong ika-19 siglo sa Britanya ug daghang mga Sheikh nga Arabo. Ang ngalang Pirate Coast usab gigamit sa kining lugara niadtong ika-18 hangtod sa sayo sa ika-20 siglo. Ang iyang utlanan mao ang Oman ug ang Arabyang Saudi. Adunahan ang nasod sa lanang petrolyo. Ang UAE , madesyerto ug coastal nga nasod, nahimong usa sa mga adunahang nasod human nakakuha og foreign direct investment funding sa 1970s. Naa sa hitaas ang iyang Human Development Index, o HDI. Abu Dhabi ang iyang kapital.

Adunay mga 193,144 ka Pilipino ang nanrabaho o namuyo dinhi.

Galeriya sa hulagway 

Mga nasod sa Asya
Ligang Arabo